જેએનયુકાંડમાં કોંગ્રેસ નેતા દિગ્વિજયસિંહે પણ શત્રુઘ્ન સિંહાની સાથે સૂર પુરાવતાં જણાવ્યું છે કે જેએનયુ વિદ્યાર્થી સંઘના અધ્યક્ષ કન્હૈયાકુમારે ન તો કોઈ દેશ વિરોધી નારા પોકાર્યાં છે કે ન તો કોઈ ગુનો કર્યો છે. તેની કોઈ કારણ વગર ધરપકડ કરી લેવામાં આવી છે. દિગ્વિજયસિંહે ટ્વિટ કરીને જણાવ્યું છે કે કન્હૈયા કુમારે કોઈ પણ દેશ વિરોધી કામ કર્યું નથી. તેના પર દેશદ્રોહનો આરોપ લગાવીને તેને જેલ મોકલવો એ સંપૂર્ણપણે ખોટું છે. આરએસએસ અને એબીવીપીની સા‌િજશમાં કન્હૈયા કુમારને ફસાવવામાં આવ્યો છે.